Η ανάπτυξη δεξιοτήτων διαχείρισης των συγκρούσεων στις σχέσεις των συνομηλίκων: ένα πιλοτικό παιδαγωγικό πρόγραμμα σε μια παρέα συμμαθητών με νοητική ανεπάρκεια ενός ειδικού σχολείου
Creators: name: Μελιούμη, ανδρομάχη Αθανασίου
Publisher: name: Aristotle University of Thessaloniki
Year: 2019
Subjects: Κουλτούρα των συνομηλίκων
Νοητική ανεπάρκεια
Συλλογικό παιχνίδι
Peer culture
Intellectual disability
Group play

description: Η ομάδα των συνομηλίκων διαδραματίζει καθοριστικό ρόλο στην ανάπτυξη κοινωνικής ταυτότητας του νέου ανθρώπου, αναδεικνύοντας ζητήματα αυτοπροσδιορισμού και κοινωνικής επάρκειας. Η παρούσα διπλωματική εργασία έχει ως βασικό σκοπό να διερευνήσει την επίδραση ενός παιδαγωγικού προγράμματος παρέμβασης και της αυτορρύθμισης της συμπεριφοράς στην ανάπτυξη δεξιοτήτων διαχείρισης των συγκρούσεων στις σχέσεις των συνομηλίκων με νοητική ανεπάρκεια. Πιο συγκεκριμένα, πραγματοποιήθηκε μία έρευνα δράσης σε ένα ειδικό δημοτικό σχολείο της Θεσσαλονίκης, κατά τη διάρκεια της σχολικής χρονιάς 2017- 2018, σε μία παρέα συνομηλίκων τεσσάρων αγοριών. Έχοντας ως αφετηρία την εγωκεντρική συμπεριφορά με αυθαιρεσία στην εξουσία μαθητή, μέλος της παραπάνω παρέας, σχεδιάστηκε και υλοποιήθηκε ένα παιδαγωγικό πρόγραμμα παρέμβασης γύρω από το οργανωμένο παιχνίδι των συνομηλίκων. Για τη συγκεκριμένη έρευνα επιλέχθηκε η παρατήρηση, ως μέθοδος συλλογής δεδομένων και ειδικότερα η συστηματική καταγραφή των συμπεριφορών των τεσσάρων μαθητών, τόσο στην ατομική όσο και στη συλλογική τους λειτουργία, σε διάφορα σχολικά κοινωνικά πλαίσια. Οι βασικοί θεματικοί άξονες που αποτέλεσαν τον πυρήνα της παρατήρησης, ανάλυσης και ερμηνείας είναι οι κανόνες του παιχνιδιού, οι απαιτούμενες δεξιότητες για τη διατήρησή του και οι κοινωνικές συμπεριφορές που εκδηλώνονται κατά τη διάρκεια του ομαδικού παιχνιδιού. Από την επεξεργασία των δεδομένων προέκυψε πως και οι τέσσερις μαθητές βελτίωσαν τις δεξιότητές τους αναφορικά με τους συγκεκριμένους άξονες. Ένα από τα σημαντικότερα ευρήματα που προκύπτουν είναι η ενεργητική αυτοδιάθεση των τριών μαθητών απέναντι στην αυθαιρεσία της εξουσίας του παραπάνω μαθητή, ανοίγοντας «ρωγμές» στην υποτακτική σχέση που είχε διαμορφωθεί μεταξύ τους το προηγούμενο διάστημα
description: The peer group plays a key role in developing the social identity of the young person, highlighting issues of self- determination and social competence. The main goal of this dissertation is to investigate the impact of an educational intervention program and self- regulation of behavior on the development of conflict resolution skills in peer relations with intellectual disabilities. More specifically, an action research was carried out at a special primary school in Thessaloniki, during the school year 2017- 2018, in a group of peers of four boys. Starting from the egocentric behavior with arbitrariness in the power of a student, a member of the above group, an educational intervention program was organized and implemented around the organized peer play. For this research, the observation was chosen as a method of data collection and in particular the systematic recording of the behavior of the four students both in their individual and collective function in different school contexts. The basic themes that formed the core of observation, analysis and interpretation are the rules of the play, the skills required to preserve it and the social behaviors that occur during the group play. Data processing showed that all four students improved their skills with respect to the specific axes. One of the most important findings is the energetic self- determination of the three students against the arbitrariness in the power of the above- mentioned student, opening “cracks” to the submissive relationship that had formed between them in the past